**Lagasafn.**  Íslensk lög 1. janúar 2014.  Útgáfa 143a.  Prenta í [tveimur dálkum](http://www.althingi.is/dba-bin/lawformpr.pl?lnr=2007060).

**Lög um Vatnajökulsþjóðgarð**

**2007 nr. 60 28. mars**

[*Ferill málsins á Alþingi.*](http://www.althingi.is/dba-bin/ferill.pl?ltg=133&mnr=395)   [*Frumvarp til laga.*](http://www.althingi.is/altext/133/s/439.html)  
  
**Tóku gildi 1. maí 2007.** *Breytt með* [l. 126/2011](http://www.althingi.is/altext/stjt/2011.126.html) (tóku gildi 30. sept. 2011).   
  
Ef í lögum þessum er getið um ráðherra eða ráðuneyti án þess að málefnasvið sé tilgreint sérstaklega eða til þess vísað, er átt við **umhverfis- og auðlindaráðherra** eða **umhverfis- og auðlindaráðuneyti** sem fer með lög þessi. Upplýsingar um málefnasvið ráðuneyta skv. forsetaúrskurði er að finna [hér.](http://www.althingi.is/lagas/143a/2013071.html)

**I. kafli.** **Stofnun Vatnajökulsþjóðgarðs og markmið.**  
http://www.althingi.is/lagas/sk.jpg**1. gr.** *Stofnun Vatnajökulsþjóðgarðs og gildissvið.*  
http://www.althingi.is/lagas/hk.jpg[Ráðherra]1) friðlýsir með reglugerð Vatnajökul og helstu áhrifasvæði jökulsins. Friðlýsing Vatnajökulsþjóðgarðs tekur gildi við setningu reglugerðar um Vatnajökulsþjóðgarð.  
http://www.althingi.is/lagas/hk.jpgLandsvæði í Vatnajökulsþjóðgarði getur verið í eigu íslenska ríkisins eða í eigu annarra aðila enda liggi fyrir samþykki eiganda viðkomandi lands um að það verði hluti Vatnajökulsþjóðgarðs. Leita skal samþykkis viðkomandi sveitarstjórnar fyrir friðlýsingu landsvæðis í sveitarfélaginu.  
http://www.althingi.is/lagas/hk.jpgLög þessi gilda um friðlýsingu, stjórn, valdheimildir og rekstur Vatnajökulsþjóðgarðs og verndun náttúrufars innan þjóðgarðsins.  
   *1)*[*L. 126/2011, 457. gr.*](http://www.althingi.is/altext/stjt/2011.126.html)  
http://www.althingi.is/lagas/sk.jpg**2. gr.** *Markmið verndunar.*  
http://www.althingi.is/lagas/hk.jpg Markmið með stofnun Vatnajökulsþjóðgarðs er að:

a) vernda og viðhalda náttúru svæðisins, s.s. landslag, lífríki, jarðmyndanir og menningarminjar þess,

b) gefa almenningi kost á að kynnast og njóta náttúru og sögu svæðisins,

c) að stuðla að rannsóknum á svæðinu, fræða um það og ýta undir aukinn skilning almennings á gæðum og sérstöðu svæðisins,

d) leitast við að styrkja byggð og atvinnustarfsemi í nágrenni þjóðgarðsins, m.a. með því að hvetja til sjálfbærrar nýtingar gæða svæðisins.http://www.althingi.is/lagas/hk.jpgVerndarstig einstakra svæða eða landslagsheilda innan Vatnajökulsþjóðgarðs skal taka mið af verndarmarkmiðum þjóðgarðsins og annarri landnýtingu á viðkomandi svæði í samræmi við alþjóðlegar viðmiðanir um þjóðgarða og friðlýst svæði.  
**3. gr.** *Land í einkaeign innan þjóðgarðs.*  
http://www.althingi.is/lagas/hk.jpgHeimilt er með samþykki landeiganda að friðlýsa land sem hluta Vatnajökulsþjóðgarðs. Gerður skal samningur milli [ráðherra]1) og landeiganda um slíka friðlýsingu þar sem m.a. kemur fram hvaða landnýting er heimil á svæðinu. Stjórn þjóðgarðsins hefur eftirlit með að samningar við landeigendur í þjóðgarðinum séu virtir.  
http://www.althingi.is/lagas/hk.jpgSvæðisráð, sbr. 7. gr., skulu a.m.k. einu sinni á ári halda fund með eigendum lands á viðkomandi rekstrarsvæði og árlega skal halda sameiginlegan fund landeigenda, svæðisráða og stjórnar um málefni þjóðgarðsins.  
   *1)*[*L. 126/2011, 457. gr.*](http://www.althingi.is/altext/stjt/2011.126.html)  
  
**II. kafli.** **Stjórn Vatnajökulsþjóðgarðs.**  
http://www.althingi.is/lagas/sk.jpg**4. gr.** *Stjórn Vatnajökulsþjóðgarðs.*  
http://www.althingi.is/lagas/hk.jpgVatnajökulsþjóðgarður er ríkisstofnun og fer [ráðherra]1) með yfirstjórn mála er varða þjóðgarðinn. Með stjórn stofnunarinnar og umsjón með rekstri þjóðgarðsins fer sérstök stjórn skipuð af [ráðherra].1) Í stjórn skulu sitja sjö fulltrúar: formenn allra svæðisráða þjóðgarðsins, einn fulltrúi tilnefndur af umhverfisverndarsamtökum og tveir fulltrúar skipaðir af ráðherra án tilnefningar, þ.e. formaður og varaformaður og skal annar þeirra hafa fagþekkingu á verksviði þjóðgarða. Varamenn skulu skipaðir á sama hátt. Einn fulltrúi tilnefndur af útivistarsamtökum og einn fulltrúi tilnefndur sameiginlega af ferðamálasamtökum skulu eiga áheyrnaraðild að fundum stjórnar. Stjórn Vatnajökulsþjóðgarðs skal skipuð til fjögurra ára í senn.  
   *1)*[*L. 126/2011, 457. gr.*](http://www.althingi.is/altext/stjt/2011.126.html)  
http://www.althingi.is/lagas/sk.jpg**5. gr.** *Ákvarðanataka í stjórn og daglegur rekstur.*  
http://www.althingi.is/lagas/hk.jpgStjórn Vatnajökulsþjóðgarðs skal funda eftir því sem ástæða þykir til en þó eigi sjaldnar en á þriggja mánaða fresti og skulu ákvarðanir hennar samkvæmt ákvæðum laga þessara teknar á fundum hennar. Svæðisráð getur, ef það telur nauðsynlegt að leita eftir afstöðu eða ákvörðun stjórnar um tiltekið málefni, óskað eftir því að haldinn sé fundur í stjórn þjóðgarðsins. Afl atkvæða ræður úrslitum mála á fundum stjórnar. Um ákvarðanir stjórnar gilda stjórnsýslulög.   
http://www.althingi.is/lagas/sk.jpg**6. gr.** *Hlutverk stjórnar.*  
http://www.althingi.is/lagas/hk.jpgStjórn Vatnajökulsþjóðgarðs hefur umsjón með náttúruvernd í Vatnajökulsþjóðgarði. Helstu verkefni stjórnar eru:   
   1. Stefnumótun í málefnum þjóðgarðsins í samræmi við markmið laga þessara.  
   2. Yfirumsjón með gerð tillögu að stjórnunar- og verndaráætlun og reglugerðar fyrir þjóðgarðinn.  
   3. Að samþykkja fjárhagsáætlun um rekstur þjóðgarðsins, að ráðstafa fé til rekstrarsvæða og samþykkja rekstraráætlun hvers svæðis.  
   4. Samræming á starfsemi rekstrarsvæða þjóðgarðsins.  
   5. Eftirlit með framkvæmd reglna þjóðgarðsins og stjórnunar- og verndaráætlunar.  
   6. Samstarf við stofnanir, sveitarfélög og hagsmunaaðila um málefni þjóðgarðsins.



7. Að gera tillögu til ráðherra að skipan framkvæmdastjóra.

8. Yfirumsjón með gerð atvinnustefnu, þ.m.t. að móta skilyrði fyrir því að aðilar megi stunda atvinnu innan þjóðgarðsins og samninga þar um.

9. Staðfesting samninga við aðila sem vilja reka atvinnustarfsemi innan þjóðgarðsins.  
http://www.althingi.is/lagas/hk.jpgRáðherra getur með reglugerð kveðið nánar á um verkefni og starfsemi stjórnar Vatnajökulsþjóðgarðs.  
http://www.althingi.is/lagas/sk.jpg**7. gr.** *Svæðisráð.*  
http://www.althingi.is/lagas/hk.jpgVatnajökulsþjóðgarður skiptist í fjögur rekstrarsvæði sem rekin skulu sem sjálfstæðar rekstrareiningar á ábyrgð þjóðgarðsvarða. Á hverju rekstrarsvæði skal starfa svæðisráð skipað af [ráðherra]1) til fjögurra ára í senn. Mörk rekstrarsvæða skulu tilgreind í reglugerð2) um Vatnajökulsþjóðgarð.  
http://www.althingi.is/lagas/hk.jpgÍ svæðisráði skulu sitja sex fulltrúar: þrír fulltrúar tilnefndir af sveitarstjórnum þeirra sveitarfélaga sem eru á viðkomandi rekstrarsvæði, einn fulltrúi tilnefndur sameiginlega af ferðamálasamtökum á viðkomandi svæði, einn fulltrúi tilnefndur af útivistarsamtökum og einn fulltrúi tilnefndur af umhverfisverndarsamtökum. Sömu aðilar tilnefna jafnmarga varamenn sem eru skipaðir með sama hætti. Svæðisráð kýs sér formann úr hópi sveitarstjórnarmanna og varaformann.  
http://www.althingi.is/lagas/hk.jpgÞjóðgarðsvörður situr fundi svæðisráðs.  
   *1)*[*L. 126/2011, 457. gr.*](http://www.althingi.is/altext/stjt/2011.126.html) *2)[Rg. 608/2008](http://www.reglugerd.is/interpro/dkm/WebGuard.nsf/key2/608-2008), sbr.* [*755/2009*](http://www.reglugerd.is/interpro/dkm/WebGuard.nsf/key2/755-2009)*,* [*764/2011*](http://www.reglugerd.is/interpro/dkm/WebGuard.nsf/key2/764-2011)*,* [*463/2013*](http://www.reglugerd.is/interpro/dkm/WebGuard.nsf/key2/463-2013)*,* [*724/2013*](http://www.reglugerd.is/interpro/dkm/WebGuard.nsf/key2/724-2013) *og* [*749/2013*](http://www.reglugerd.is/interpro/dkm/WebGuard.nsf/key2/749-2013)*.*   
http://www.althingi.is/lagas/sk.jpg**8. gr.** *Hlutverk svæðisráða.*  
http://www.althingi.is/lagas/hk.jpgHlutverk svæðisráða Vatnajökulsþjóðgarðs er:   
   1. Að vera þjóðgarðsverði og stjórn Vatnajökulsþjóðgarðs til ráðgjafar um málefni þjóðgarðsins á viðkomandi rekstrarsvæði.  
   2. Að hafa yfirumsjón með gerð tillögu að stjórnunar- og verndaráætlun fyrir viðkomandi svæði.  
   3. Að samþykkja tillögu að rekstraráætlun fyrir viðkomandi rekstrarsvæði innan þess fjárhagsramma sem því er ætlaður hverju sinni samkvæmt ákvörðun stjórnar.  
   4. Að gera tillögu að ráðningu þjóðgarðsvarða á viðkomandi rekstrarsvæði.  
http://www.althingi.is/lagas/hk.jpgRáðherra getur með reglugerð kveðið nánar á um verkefni og starfsemi svæðisráða Vatnajökulsþjóðgarðs.

8.gr.a. *Samstarf stjórnar og svæðisráða.*

Stjórn Vatnajökulsþjóðgarðs og svæðisráð einstakra rekstrarsvæða skulu vinna saman að málefnum þjóðgarðsins og markmiðum hans skv. 2. gr.

8. gr. b. *Framkvæmdastjóri.*

Ráðherra skipar framkvæmdastjóra til fimm ára í senn að fengnum tillögum stjórnar Vatnajökulsþjóðgarðs.

8. gr. c. *Hlutverk framkvæmdastjóra.*

Framkvæmdastjóri annast daglegan rekstur Vatnajökulsþjóðgarðs í umboði stjórnar. Framkvæmdastjóri ber ábyrgð á:

1. Að þjóðgarðurinn starfi í samræmi við lög og stjórnvaldsfyrirmæli

2. Fjárreiðum þjóðgarðsins, reikningshaldi gagnvart stjórn þjóðgarðsins og að fjármunir séu nýttir á árangursríkan hátt

3. Gerð samninga og annarra nauðsynlegra löggerninga, til staðfestingar hjá stjórn eftir atvikum

4. Yfirstjórn starfsmannamála og ráðningu þjóðgarðsvarða í samráði við stjórn þjóðgarðsins.

5. Samstarfi við stofnanir, sveitarfélög, landeigendur og aðra hagsmunaaðila um málefni þjóðgarðsins.

http://www.althingi.is/lagas/sk.jpg**9. gr.** *Þjóðgarðsverðir.*  
http://www.althingi.is/lagas/hk.jpgÁ hverju rekstrarsvæði skal starfa þjóðgarðsvörður sem ráðinn er af framkvæmdastjóra í samráði við stjórn Vatnajökulsþjóðgarðs samkvæmt tillögu viðkomandi svæðisráðs. http://www.althingi.is/lagas/sk.jpg**10. gr.** *Hlutverk þjóðgarðsvarða.*  
http://www.althingi.is/lagas/hk.jpgÞjóðgarðsvörður annast daglegan rekstur og stjórn viðkomandi rekstrarsvæðis í samráði við framkvæmdastjóra. Þjóðgarðsvörður ber ábyrgð á fjárreiðum og reikningshaldi gagnvart framkvæmdastjóra Vatnajökulsþjóðgarðs. Þjóðgarðsvörður ræður annað starfsfólk þjóðgarðsins á viðkomandi rekstrarsvæði í samráði við framkvæmdastjóra. Önnur helstu verkefni þjóðgarðsvarðar eru:   
   1. Að aðstoða svæðisráð við gerð tillögu að stjórnunar- og verndaráætlun fyrir viðkomandi rekstrarsvæði.  
   2. Að koma stjórnunar- og verndaráætlun þjóðgarðsins til framkvæmda innan þess fjárhagsramma sem viðkomandi rekstrarsvæði er ætlaður hverju sinni.  
   3. Að hafa eftirlit með því að farið sé eftir ákvæðum laga þessara og reglugerðar um Vatnajökulsþjóðgarð og að ákvæði stjórnunar-og verndaráætlunar fyrir þjóðgarðinn séu virt.  
   4. Samstarf við stofnanir, sveitarfélög, landeigendur og aðra hagsmunaaðila um málefni þjóðgarðsins.  
   5. Skipulag og umsjón með fræðslu um náttúru, sögu, vernd og nýtingu viðkomandi svæðis og um Vatnajökulsþjóðgarð.

6. Að vinna rekstrar- og framkvæmdaáætlanir fyrir viðkomandi rekstrarsvæði í samráði við framkvæmdastjóra.  
http://www.althingi.is/lagas/sk.jpg**11. gr.** *Hlutverk Umhverfisstofnunar.*  
http://www.althingi.is/lagas/hk.jpgUmhverfisstofnun veitir aðstoð og faglega ráðgjöf við verkefni stjórnar og svæðisráða samkvæmt sérstökum samstarfssamningi.  
  
**III. kafli.** Stjórnunar- og **verndaráætlun Vatnajökulsþjóðgarðs.**  
http://www.althingi.is/lagas/sk.jpg**12. gr.** *Stjórnunar- og verndaráætlun.*  
http://www.althingi.is/lagas/hk.jpgStjórnunar- og verndaráætlun skal unnin fyrir Vatnajökulsþjóðgarð svo sem nánar greinir í þessu ákvæði. Stjórnunar- og verndaráætlun er meginstjórntæki þjóðgarðsins. Áætlunin tilgreinir nánar markmið verndunar, stefnu stjórnar og leiðir til að framfylgja stjórnun og vernd, í samræmi við markmið laga þessara.  
http://www.althingi.is/lagas/hk.jpgÍ stjórnunar- og verndaráætlun skal nánar tiltekið gerð grein fyrir markmiðum verndar á einstökum svæðum innan Vatnajökulsþjóðgarðs, einstökum verndaraðgerðum, landnýtingu, mannvirkjagerð, samgöngum og öðrum innviðum á svæðinu. Þar skal fjallað um umferðarrétt almennings, aðgengi að svæðinu og not þess.

* Í stjórnunar- og verndaráætlun er heimilt að setja skilyrði um hvernig framkvæmdum skuli háttað og um eftirlit með þeim til að tryggja að framkvæmdir raski ekki að óþörfu lífríki, jarðmyndunum, vatnafari, landslagi eða menningarminjum í Vatnajökulsþjóðgarði.  
  http://www.althingi.is/lagas/hk.jpgSvæðisráðin, hvert á sínu svæði, skulu vinna tillögu að stjórnunar- og verndaráætlun í samráði við Umhverfisstofnun og Náttúrufræðistofnun Íslands og annarra hlutaðeigandi fagstofnana ríkisins. Við gerð stjórnunar- og verndaráætlunar skal svæðisráð hafa samráð við eigendur lands innan þjóðgarðs á viðkomandi svæði, sveitarstjórnir og aðra hagsmunaaðila á svæðinu.  
  http://www.althingi.is/lagas/hk.jpgStjórn Vatnajökulsþjóðgarðs fer yfir tillögur svæðisráða og vinnur á grundvelli þeirra stjórnunar- og verndaráætlun fyrir Vatnajökulsþjóðgarð. Stjórn skal gæta þess að stjórnunar- og verndaráætlun samræmist ákvæðum laga og reglugerðar um Vatnajökulsþjóðgarð. Stjórn getur gert breytingar á tillögum svæðisráða. Tillaga stjórnar að stjórnunar- og verndaráætlun fyrir Vatnajökulsþjóðgarð skal unnin í samráði við Umhverfisstofnun og Náttúrufræðistofnun Íslands. Tillagan skal auglýst opinberlega og almenningi og hagsmunaaðilum gefinn kostur á að gera athugasemdir áður en endanleg tillaga er send ráðherra. Frestur til að gera athugasemdir við tillögu að stjórnunar- og verndaráætlun skal a.m.k. vera sex vikur frá birtingu auglýsingar.  
  http://www.althingi.is/lagas/hk.jpgTillaga stjórnar að stjórnunar- og verndaráætlun fyrir Vatnajökulsþjóðgarð skal send [ráðherra]1) til staðfestingar. [Ráðherra]1) getur gert breytingar á stjórnunar- og verndaráætlun telji hann hana eða einstaka hluta hennar fara í bága við lög þessi eða reglugerð um Vatnajökulsþjóðgarð. Þegar [ráðherra]1) hefur staðfest stjórnunar- og verndaráætlun fyrir Vatnajökulsþjóðgarð skal hún auglýst2) í B-deild Stjórnartíðinda og tekur hún gildi við birtingu.  
  http://www.althingi.is/lagas/hk.jpgHeimilt er að gera breytingar á stjórnunar- og verndaráætlun og fer um málsmeðferð samkvæmt ákvæðum 4.-6. mgr. Stjórn þjóðgarðsins getur lagt til breytingar á stjórnunar- og verndaráætlun án þess að um það berist tillaga frá viðkomandi svæðisráði. Í þeim tilvikum skal ávallt leita umsagnar viðkomandi svæðisráðs áður en tillagan er send [ráðherra].1) Stjórnunar- og verndaráætlun fyrir Vatnajökulsþjóðgarð skal endurskoðuð eigi sjaldnar en á 10 ára fresti. Við stækkun þjóðgarðsins er heimilt að gera viðauka við stjórnunar- og verndaráætlun með lýsingu á mörkum og náttúru og ákvæðum um stjórnun og vernd hins nýja svæðis, án þess að öll áætlunin sé tekin til endurskoðunar. Um málsmeðferð fer samkvæmt ákvæðum 4.-6. mgr. Sameina skal viðaukann við stjórnunar- og verndaráætlun við næstu endurskoðun hennar.   
  http://www.althingi.is/lagas/hk.jpgRáðherra setur í reglugerð nánari ákvæði um efni stjórnunar- og verndaráætlunar og málsmeðferð við gerð og staðfestingu hennar.  
     *1)[L. 126/2011, 457. gr.](http://www.althingi.is/altext/stjt/2011.126.html) 2)Augl. 725/2013.*   
  http://www.althingi.is/lagas/sk.jpg**13. gr.** *Réttaráhrif stjórnunar- og verndaráætlunar.*  
  http://www.althingi.is/lagas/hk.jpgSveitarstjórnir eru bundnar af efni stjórnunar- og verndaráætlunar við gerð skipulagsáætlana fyrir landsvæði innan Vatnajökulsþjóðgarðs.
* Ekki þarf sérstakt leyfi Vatnajökulsþjóðgarðs samkvæmt lögum þessum fyrir þeim framkvæmdum sem gert er ráð fyrir í stjórnunar- og verndaráætlun en hafa skal samráð við viðkomandi þjóðgarðsvörð áður en framkvæmd hefst.
* Viðkomandi þjóðgarðsvörður hefur eftirlit með framkvæmdum, að þar séu virt ákvæði laga þessara, reglugerðar um Vatnajökulsþjóðgarðs og stjórnunar- og verndaráætlunar og þeim skilyrðum sem framkvæmdinni voru sett þar.
* Allir þeir sem fara um þjóðgarðinn og dvelja þar, s.s. vegna ferðalaga eða í atvinnuskyni, eru bundnir af áætluninni, eftir því sem við á. Að öðru leyti gilda ákvæði náttúruverndarlaga um framkvæmdir í Vatnajökulsþjóðgarði.
* Ráðherra er heimilt að setja í reglugerð nánari ákvæði um réttaráhrif stjórnunar- og verndaráætlunar.  
    
  **IV. kafli.** **Almennar meginreglur.**  
  http://www.althingi.is/lagas/sk.jpg**14. gr.** *Bann við spjöllum og raski.*  
  http://www.althingi.is/lagas/hk.jpgÓheimilt er að valda spjöllum eða raski á lífríki, jarðmyndunum, landslagi og menningarminjum innan Vatnajökulsþjóðgarðs. Allar framkvæmdir innan þjóðgarðsins skulu samræmast verndarmarkmiðum þjóðgarðsins samkvæmt ákvæðum laga þessara, reglugerða sem settar eru samkvæmt þeim og stjórnunar- og verndaráætlunar þjóðgarðsins. Heimilar eru framkvæmdir sem miða að því að endurheimta landgæði, verja lífríki, jarðmyndanir og landsvæði, svo sem vegna ágangs manna, dýra eða plantna eða vegna náttúruhamfara, ágangs vatns og sjávar, jarðvegseyðingar eða annarrar röskunar af völdum manna eða náttúru.  
  http://www.althingi.is/lagas/sk.jpg**15. gr.** Dvöl, umgengni og *umferð í þjóðgarðinum.*
* Almenningi er heimil för um Vatnajökulsþjóðgarð og dvöl þar í lögmætum tilgangi.
* Öllum er skylt að ganga vel um náttúru þjóðgarðsins og menningarminjar og sýna ýtrustu varúð og tillitssemi svo að náttúru, menningarminjum og mannvirkjum þjóðgarðsins verði ekki spillt. Gestum þjóðgarðsins er skylt að hlíta fyrirmælum starfsmanna þjóðgarðsins um umgengni og háttsemi í þjóðgarðinum.http://www.althingi.is/lagas/hk.jpgSetja skal í reglugerð1) ákvæði um tjöldun, umferð gangandi vegfarenda, ríðandi og hjólandi manna, sem og um umferð vélknúinna ökutækja í Vatnajökulsþjóðgarði .  
  http://www.althingi.is/lagas/hk.jpgAkstur vélknúinna ökutækja utan vega í Vatnajökulsþjóðgarði er bannaður. Þó er heimilt að aka slíkum tækjum á jöklum og á leyfðum vetraraksturssvæðum, sbr. 3. mgr., svo fremi sem jörð er snævi þakin og frosin. Í reglugerð er heimilt að banna akstur vélknúinna ökutækja á einstökum svæðum á Vatnajökli allt árið um kring eða á tilteknum tímum ársins.
* Afla skal leyfis þjóðgarðsvarðar til lendingar loftfars innan Vatnajökulsþjóðgarðs. Nánar skal mælt fyrir um málsmeðferð og leyfisveitingar í reglugerð. http://www.althingi.is/lagas/hk.jpgÍ stjórnunar- og verndaráætlun1) fyrir Vatnajökulsþjóðgarð skal gerð sérstök grein fyrir öllum vegum sem heimilt er að aka innan þjóðgarðsins. Enn fremur skal skilgreina þau svæði þar sem heimilt er að aka að vetri á snjó eða frosinni jörð og hvaða skilyrðum slíkur akstur er bundinn. Heimilt er að takmarka umferð á einstökum vegum, slóðum eða svæðum við tiltekinn tíma ársins eða binda hana við tiltekna notkun, svo sem vegna veiða, smölunar búfjár eða annarra landbúnaðarstarfa eða vegna rannsókna, ef það er talið nauðsynlegt vegna verndunar viðkomandi landsvæðis.  
  http://www.althingi.is/lagas/hk.jpgLiggi landsvæði eða lífríki undir skemmdum og talið er nauðsynlegt að grípa til tafarlausra aðgerða getur viðkomandi þjóðgarðsvörður, í samráði við framkvæmdastjóra, tekið ákvörðun um tímabundna lokun afmarkaðs svæðis fyrir umferð gangandi vegfarenda, ríðandi og hjólandi manna, sem og um umferð vélknúinna ökutækja í Vatnajökulsþjóðgarði. Ákvörðun þjóðgarðsvarðar um tímabundna lokun svæðis skal birt í B-deild Stjórnartíðinda og með öðrum áberandi hætti í dagblöðum og á vefsíðu þjóðgarðsins.  
  http://www.althingi.is/lagas/hk.jpgÁkvæði þessara laga um akstur utan vega í Vatnajökulsþjóðgarði ganga framar ákvæðum náttúruverndarlaga um sama efni og reglugerða sem settar eru samkvæmt þeim.  
     *1)[Rg. 608/2008](http://www.reglugerd.is/interpro/dkm/WebGuard.nsf/key2/608-2008), sbr. [755/2009](http://www.reglugerd.is/interpro/dkm/WebGuard.nsf/key2/755-2009), [764/2011](http://www.reglugerd.is/interpro/dkm/WebGuard.nsf/key2/764-2011), [724/2013](http://www.reglugerd.is/interpro/dkm/WebGuard.nsf/key2/724-2013) og [749/2013](http://www.reglugerd.is/interpro/dkm/WebGuard.nsf/key2/749-2013).*
* IV. kafli A. Starfsemi í Vatnajökulsþjóðgarði.
* *15. gr.a. Samningar við þjónustuaðila.*
* Óheimilt er að reka starfsemi í þjóðgarðinum sem kallar á starfsstöð eða annarrar aðstöðu, án samnings um slíka starfsemi við Vatnajökulsþjóðgarð.
* Í slíkum samningum skal setja þau skilyrði fyrir starfseminni sem talin er þörf á, meðal annars vegna verndarmarkmiða þjóðgarðsins. Nánar skal mælt fyrir um málsmeðferð og gerð slíkra samninga í reglugerð.
* *15.gr.b. Leyfisveitingar.*
* Afla skal leyfis þjóðgarðsvarðar vegna skipulagðra viðburða og verkefna sem kalla á aðstöðu, mannafla eða meðferð tækja í þjóðgarðinum, s.s. vegna kvikmyndunar, listviðburða og samkomuhalds. Jafnframt skal afla leyfi þjóðgarðsvarðar vegna rannsókna. Þjóðgarðsverði er heimilt í samráði við framkvæmdastjóra, að setja þau skilyrði fyrir leyfisveitingu sem nauðsynleg eru, í samræmi við almennar reglur sem stjórn er heimilt að setja.
* Þjóðgarðsverði er heimilt, í samráði við framkvæmdastjóra, að loka tímabundið einstökum svæðum þjóðgarðsins ef það er nauðsynlegt vegna viðburða eða verkefna sem veitt hefur verið leyfi fyrir. Hafa skal samráð um slíka ákvörðun við fulltrúa ferðaþjónustu sem ætla má að hyggi á ferðir um svæðið eftir því sem kostur er. Ákvörðunin skal auglýst opinberlega.
* Ráðherra er heimilt að kveða nánar á um leyfisveitingar í reglugerð.
* **V. kafli.** **Þjónusta í Vatnajökulsþjóðgarði.**  
  http://www.althingi.is/lagas/sk.jpg**16. gr.** *Meginstarfsstöðvar og þjónustustöðvar.*  
  http://www.althingi.is/lagas/hk.jpgÞjónusta og upplýsingar eru veittar á starfsstöðvum Vatnajökulsþjóðgarðs. Meginstarfsstöðvar þjóðgarðsins skulu staðsettar á eftirfarandi stöðum: Ásbyrgi, Mývatnssveit, Skriðuklaustri, Hornafirði, Skaftafelli og Kirkjubæjarklaustri. Ráðherra ákveður nánari staðsetningu meginstarfsstöðva þjóðgarðsins í reglugerð.  
  http://www.althingi.is/lagas/hk.jpgVatnajökulsþjóðgarði er enn fremur heimilt að rekaupplýsinga- og þjónustumiðstöðvar þar sem almenningi er veitt fræðsla um náttúruvernd í Vatnajökulsþjóðgarði og þjónusta eftir því sem þörf krefur og samkvæmt nánari ákvörðun stjórnar þjóðgarðsins. Meginstarfsstöðvar og upplýsinga- og þjónustumiðstöðvar mynda þjónustunet þjóðgarðsins. Stjórn þjóðgarðsins ákveður staðsetningu og rekstrarfyrirkomulag þjónustumiðstöðva og skal stefna stjórnar þar að lútandi koma fram í stjórnunar- og verndaráætlun.  
    
    
  **VI. kafli.** **Eftirlit og úrskurður um ágreining.**  
  http://www.althingi.is/lagas/sk.jpg**18. gr.** *Eftirlit.*  
  http://www.althingi.is/lagas/hk.jpgÞjóðgarðsverðir, hver á sínu rekstrarsvæði, hafa eftirlit með því að virt séu ákvæði laga þessara, reglugerða sem settar eru samkvæmt þeim og verndaráætlunar fyrir Vatnajökulsþjóðgarð. Þjóðgarðsverðir annast samskipti við lögreglu og önnur eftirlitsstjórnvöld vegna brota á lögum þessum og reglugerðum sem settar eru samkvæmt þeim.  
  http://www.althingi.is/lagas/hk.jpgHeimilt er þjóðgarðsverði að loka þjóðgarðinum eða einstökum svæðum hans fyrirvaralaust ef hann telur að dvöl manna eða umferð geti spillt lífríki, jarðmyndunum, landslagi eða menningarminjum, eða ef hættuástand skapast í þjóðgarðinum vegna náttúruvár.
* Ef brýna nauðsyn ber til, er þjóðgarðsverði, í samráði við önnur yfirvöld eftir atvikum, heimilt að ráðast í framkvæmdir sem ekki er gert ráð fyrir í stjórnunar- og verndaráætlun, s.s. að láta leggja nýjan veg, stíg eða annað sem auðveldar aðkomu eða brottför af svæði. Skilyrði er að með framkvæmdinni sé brugðist við náttúruvá eða öðrum óvæntum aðstæðum og að framkvæmdin sé unnin í öryggisskyni eða vegna rannsókna sem nauðsynlegar eru til að tryggja almennt öryggi. Í stjórnunar- og verndaráætlun skal útfæra nánar almenn skilyrði og umbúnað slíkra framkvæmda, sem til kunna að koma, s.s. um merkingar og stikun, afnám vega og annarra framkvæmda að ástandi loknu.  
  http://www.althingi.is/lagas/hk.jpgÞjóðgarðsverði eða öðrum starfsmönnum þjóðgarðsins er heimilt að vísa úr þjóðgarðinum hverjum þeim sem brýtur ákvæði laga þessara og reglugerðar um Vatnajökulsþjóðgarð.  
  http://www.althingi.is/lagas/sk.jpg**19. gr.** *Ágreiningur um framkvæmd laganna.*  
  http://www.althingi.is/lagas/hk.jpgÁkvarðanir sem teknar eru á grundvelli laga þessara eru kæranlegar til [ráðherra].1) Úrskurður ráðherra er endanlegur úrskurður á stjórnsýslustigi.  
  http://www.althingi.is/lagas/hk.jpgKærurétt samkvæmt þessari grein eiga þeir sem eiga lögvarða hagsmuni tengda hinni kærðu ákvörðun og umhverfisverndarsamtök og útivistarsamtök sem varnarþing eiga á Íslandi, enda séu félagsmenn samtakanna 30 eða fleiri og það samrýmist tilgangi samtakanna að gæta þeirra hagsmuna sem kæran lýtur að. Umhverfisverndarsamtök teljast samtök sem hafa umhverfisvernd að meginmarkmiði. Útivistarsamtök teljast samtök sem hafa útivist og umhverfisvernd að markmiði. Samtök skv. 2. og 3. málsl. skulu vera opin fyrir almennri aðild, gefa út ársskýrslur um starfsemi sína og hafa endurskoðað bókhald.  
     *1)*[*L. 126/2011, 457. gr.*](http://www.althingi.is/altext/stjt/2011.126.html)  
    
  **VII. kafli.** **Ýmis ákvæði.**  
  http://www.althingi.is/lagas/sk.jpg**20. gr.** *Reglugerð fyrir Vatnajökulsþjóðgarð.*  
  http://www.althingi.is/lagas/hk.jpgStjórn Vatnajökulsþjóðgarðs skal í samráði við svæðisráð og Umhverfisstofnun gera tillögu til ráðherra um reglugerð1) fyrir þjóðgarðinn. Í reglugerðinni skal kveðið á um stofnun þjóðgarðsins, mörk hans og rekstrarsvæða innan hans, verndun og verndarstig og staðsetningu meginstarfsstöðva.http://www.althingi.is/lagas/hk.jpgDrög að reglugerð um Vatnajökulsþjóðgarð skulu kynnt sveitarstjórnum á svæðinu, landeigendum og öðrum hagsmunaaðilum og þeim gefinn kostur á að gera athugasemdir við þau. Leita skal álits Náttúrufræðistofnunar Íslands á vistfræðilegu þoli þeirra svæða þar sem ætlunin er að veiðar og búfjárbeit verði heimil. Við setningu reglugerðarinnar skal við það miðað að landnýting innan þjóðgarðsins sé sjálfbær að mati Náttúrufræðistofnunar Íslands.  
     *1)[Rg. 608/2008](http://www.reglugerd.is/interpro/dkm/WebGuard.nsf/key2/608-2008), sbr.* [*755/2009*](http://www.reglugerd.is/interpro/dkm/WebGuard.nsf/key2/755-2009)*,* [*764/2011*](http://www.reglugerd.is/interpro/dkm/WebGuard.nsf/key2/764-2011)*,* [*463/2013*](http://www.reglugerd.is/interpro/dkm/WebGuard.nsf/key2/463-2013)*,* [*724/2013*](http://www.reglugerd.is/interpro/dkm/WebGuard.nsf/key2/724-2013) *og* [*749/2013*](http://www.reglugerd.is/interpro/dkm/WebGuard.nsf/key2/749-2013)*.*   
  http://www.althingi.is/lagas/sk.jpg**21. gr.** *Gjaldtaka.*  
  http://www.althingi.is/lagas/hk.jpgÍ reglugerð má ákveða að taka gestagjöld innan Vatnajökulsþjóðgarðs fyrir veitta þjónustu og aðgang að svæðinu til að mæta kostnaði við þjónustu og eftirlit með dvalargestum. Fjárhæð gjaldsins skal birt í reglugerð og byggjast á rekstraráætlun þjóðgarðsins alls sem stjórn Vatnajökulsþjóðgarðs leggur fyrir [ráðherra]1) til samþykktar. Heimilt er að ákveða að gjaldið sé föst fjárhæð miðað við dagsdvöl í þjóðgarðinum og veiti aðgang að þjónustu á vegum þjóðgarðsins á öllum rekstrarsvæðum hans. Heimilt er að innheimta sérstaklega fyrir aðgang að tjaldstæðum innan þjóðgarðsins. Heimilt er að veita afslátt af gjaldinu ef greitt er fyrir lengri tíma í senn eða ef greitt er fyrir marga aðila í einu. Gestagjöld skulu renna til Vatnajökulsþjóðgarðs óháð því á hvaða rekstrarsvæði þau eru innheimt. Ráðherra ákveður nánara fyrirkomulag gjaldtöku í reglugerð2) að fengnum tillögum stjórnar þjóðgarðsins.
* Heimilt er að innheimta gjöld vegna leyfisveitinga samkvæmt 15. gr. b. Gjöldin skulu standa undir kostnaði við veitingu leyfa, umsjón og eftirlit vegna hinnar leyfisskyldu starfsemi. Ráðherra ákveður fjárhæð gjaldsins og nánara fyrirkomulag gjaldtöku í reglugerð að fengnum tillögum stjórnar þjóðgarðsins.  
     *1)*[*L. 126/2011, 457. gr.*](http://www.althingi.is/altext/stjt/2011.126.html) *2)*[*Rg. 130/2013*](http://www.reglugerd.is/interpro/dkm/WebGuard.nsf/key2/130-2013)*, sbr.* [*1196/2013*](http://www.reglugerd.is/interpro/dkm/WebGuard.nsf/key2/1196-2013)  
  http://www.althingi.is/lagas/sk.jpg**22. gr.** *Refsiábyrgð og dagsektir.*  
  http://www.althingi.is/lagas/hk.jpgBrot gegn lögum þessum og reglugerðum sem settar eru samkvæmt þeim varða sektum eða fangelsi allt að tveimur árum. Sektir renna í ríkissjóð.  
  http://www.althingi.is/lagas/hk.jpgBeita má dagsektum er renna í ríkissjóð, allt að 500.000 kr., til að knýja menn til framkvæmda á ráðstöfunum sem þeim er skylt að hlutast til um samkvæmt lögum þessum og reglugerðum eða láta af atferli sem er ólögmætt.  
  http://www.althingi.is/lagas/sk.jpg**23. gr.** […](http://www.althingi.is/vefur/lagas-hlp.html)  
  http://www.althingi.is/lagas/sk.jpg**24. gr.** *Gildistaka.*  
  http://www.althingi.is/lagas/hk.jpgLög þessi taka gildi 1. maí 2007.  
  http://www.althingi.is/lagas/sk.jpg**Ákvæði til bráðabirgða.**   
     1. Stjórn og svæðisráð Vatnajökulsþjóðgarðs skulu skipuð fyrir 1. júní 2007.  
     2. Unnið skal að kortlagningu vega og heimilla vetraraksturssvæða í Vatnajökulsþjóðgarði, sbr. 3. mgr. 15. gr., samhliða gerð verndaráætlunar fyrir þjóðgarðinn.  
     3. Starfsmenn Skaftafellsþjóðgarðs og þjóðgarðsins í Jökulsárgljúfrum skulu eiga forgangsrétt til starfa í Vatnajökulsþjóðgarði á fyrsta starfsári þjóðgarðsins. Ákvæði [7. gr. laga nr. 70/1996](http://www.althingi.is/lagas/143a/1996070.html#G7), um réttindi og skyldur starfsmanna ríkisins, gilda ekki um störf sem ráðið er í samkvæmt þessum tölulið.  
     4. Ákvæði laga þessara um stjórnfyrirkomulag Vatnajökulsþjóðgarðs skulu eigi síðar en 1. janúar 2013 endurskoðuð í samstarfi ríkis og sveitarfélaga.  
     5. Eigi síðar en tveimur árum eftir stofnun Vatnajökulsþjóðgarðs skal lokið gerð verndaráætlunar fyrir þjóðgarðinn. Skal tillaga svæðisráða, sbr. 3. mgr. 12. gr., send stjórn þjóðgarðsins eigi síðar en 18 mánuðum eftir stofnun Vatnajökulsþjóðgarðs.   
     6. Þrátt fyrir ákvæði 2. mgr. 13. gr. getur stjórn Vatnajökulsþjóðgarðs veitt leyfi fyrir framkvæmdum í Vatnajökulsþjóðgarði þar til verndaráætlun hefur tekið gildi. Leita skal umsagnar Umhverfisstofnunar áður en slíkt leyfi er veitt. Við veitingu slíks leyfis eða í verndaráætlun er heimilt að setja skilyrði um hvernig framkvæmdum skuli háttað og um eftirlit með þeim til að tryggja að framkvæmdir raski ekki að óþörfu lífríki, jarðmyndunum eða landslagi í Vatnajökulsþjóðgarði. Viðkomandi þjóðgarðsvörður hefur eftirlit með því að við framkvæmdir séu virt ákvæði laga þessara og reglugerðar um Vatnajökulsþjóðgarð og að farið sé að þeim skilyrðum sem sett voru við útgáfu leyfis. Auglýsa skal á vefsíðu þjóðgarðsins og með öðrum áberandi hætti leyfi stjórnar sem veitt eru samkvæmt ákvæði þessu.